b'\n_START_ARTICLE_\nSvin\xc5\xa1ka planina\n_START_PARAGRAPH_\nSvin\xc5\xa1ka planina (tudi Svine\xc4\x8dka planina ali Svinja planina ali Svinjska planina, nem\xc5\xa1ko Saualpe) je sredogorski masiv na Koro\xc5\xa1kem, del avstrijskih osrednjih Alp. Svin\xc5\xa1ka planina se razprostira v smeri sever - jug vse do Dravske doline in Velikovca in na ve\xc4\x8d mestih prese\xc5\xbee nadmorsko vi\xc5\xa1ino 2000m. Vzporedno z njo na vzhodu le\xc5\xbei Labotska dolina, \xc5\xa1e nekoliko vzhodneje pa v isti smeri poteka gorovje Golica (nem\xc5\xa1ko Koralpe). Ju\xc5\xbena pobo\xc4\x8dja Svin\xc5\xa1ke planine, z vasmi Djek\xc5\xa1e, Kne\xc5\xbea in Kr\xc4\x8danje, so bila tradicionalno del strnjenega slovenskega poselitvenega obmo\xc4\x8dja Ju\xc5\xbene Koro\xc5\xa1ke in so \xc5\xa1e danes v precej\xc5\xa1nji meri dvojezi\xc4\x8dna.'